
Zápisnica
zo zasadnutia Rady školy 

Dátum zasadnutia : 31.8.2026
Prítomný : podľa prezenčnej listiny 
Neprítomní : podľa prezenčnej listiny
Program zasadnutia 

1. Otvorenie zasadnutia RŠ
2. Schválenie programu
3. Návrh zapisovateľov a overovateľov zápisnice 
4. Výsledky volieb člena za kategóriu zamestnancov MŠ
5. Schválenie školského vzdelávacieho programu 
6. Výročná správa o MŠ a ZŠ 
Členovia RŠ

1. Mgr. Miroslava Stachurová
2. Jana Rybárová 
3. Beáta Ždiľová
4. Bc. Ivana Chomová
5. Monika Marcinčová
6. Mgr. Andrea Adamuščínová
7. Ing. Anna Paľuriková 









Opis priebehu zasadnutia : 
Zasadnutie otvorila predsedníčka Rady školy Ing. Anna Paľuriková, DiS., ktorá privítala prítomných členov a oboznámila ich s návrhom programu zasadnutia.
V druhom bode programu členovia Rady školy hlasovali o schválení programu zasadnutia, ktorý bol jednomyseľne schválený.
V treťom bode programu prebehla voľba zapisovateľa a overovateľov zápisnice. Za zapisovateľku bola zvolená Ing. Anna Paľuriková, DiS., predsedníčka Rady školy. Za overovateľky zápisnice boli zvolené pani Mgr. Miroslava Stachurová a Bc. Ivana Chomová.
V štvrtom bode programu riaditeľka školy oboznámila členov Rady školy s výsledkami volieb člena Rady školy za kategóriu zamestnancov materskej školy. Voľby sa uskutočnili dňa 28. 08. 2026 o 12:30 hod. v zborovni základnej školy.
Voľby viedla riaditeľka školy, ktorá prítomných oboznámila s príslušnými ustanoveniami zákona č. 321/2025 Z. z., týkajúcimi sa voľby členov Rady školy. Každý zamestnanec materskej školy tajným hlasovaním vyznačil na hlasovacom lístku jedného kandidáta, ktorému odovzdal svoj hlas, a hlasovací lístok vložil do obálky.
Po ukončení hlasovania pani asistentka Germanová, pani učiteľka Stachurová a pani Plátková spočítali odovzdané hlasy. Výsledky volieb boli nasledovné:
· Mgr. Natália Mihaliková – 2 hlasy
· Bc. Nikola Hankovská  – 0 hlasov
· Jana Rybárová – 7 hlasov 
Za členku Rady školy za kategóriu zamestnancov materskej školy bola zvolená Jana Rybárová, ktorá získala najvyšší počet hlasov. Zápisnica o priebehu volieb, prezenčná listina a hlasovacie lístky tvoria prílohu tejto zápisnice.
V ďalšom bode programu bol prerokovaný a následne schválený nový Štatút Rady školy. Za jeho schválenie hlasovali všetci prítomní členovia Rady školy.
Následne bol prerokovaný a schválený Školský vzdelávací program s názvom „Rastieme spolu – v poznaní aj v ľudskosti“, ktorý tvorí prílohu tejto zápisnice.
Základnou charakteristikou Školského vzdelávacieho programu je vízia, misia a hodnoty školy. Cieľom výchovy a vzdelávania v škole je, aby každý žiak získal funkčné vedomosti, zručnosti a gramotnosti, rozvíjal svoje schopnosti, tvorivosť, kritické a samostatné myslenie, poznal svoje schopnosti a osobnostný potenciál, rozvíjal ľudskosť a kvalitné medziľudské vzťahy, osvojoval si hodnoty a postoje a mal vytvorené rovnaké príležitosti na vzdelávanie a osobnostný rozvoj.
Škola sa zameriava na rozvoj týchto doménových gramotností:
· jazykovej a komunikačnej gramotnosti,
· matematickej gramotnosti,
· informatickej gramotnosti,
· prírodovednej gramotnosti,
· spoločenskovednej gramotnosti,
· technickej a profesijnej gramotnosti,
· zdravotnej a pohybovej gramotnosti,
· umeleckej gramotnosti.
Súčasťou výchovno-vzdelávacieho procesu je aj rozvoj prierezových gramotností, a to:
· čitateľskej a vizuálnej gramotnosti,
· občianskej gramotnosti,
· digitálnej a AI gramotnosti,
· finančnej gramotnosti,
· environmentálnej gramotnosti,
· sociálnej a emocionálnej gramotnosti.
Škola poskytuje vzdelávanie v štyroch stupňoch vzdelávania. Školský vzdelávací program ďalej obsahuje formy výchovy a vzdelávania, učebné osnovy, učebný plán, vyučovací jazyk, systém podpory žiakov v súlade s princípmi inkluzívneho vzdelávania, systém hodnotenia žiakov v základnom vzdelávaní, vnútorný systém kontroly a hodnotenia zamestnancov, stratégiu digitálnej transformácie a záverečné ustanovenia.
Školský vzdelávací program bol po prerokovaní schválený.
V ďalšom bode programu riaditeľka školy predstavila Výročnú správu Základnej školy za školský rok 2025/2026.
Vo svojom vystúpení oboznámila prítomných s obsahom a štruktúrou výročnej správy, ktorá obsahuje základné identifikačné údaje o škole, údaje o vedúcich zamestnancoch, údaje o Rade školy a ďalších poradných orgánoch školy.
Riaditeľka školy stručne priblížila hodnotiacu správu a činnosť Rady školy, ďalej údaje o žiakoch za školský rok 2025/2026 a údaje o zamestnancoch školy. Súčasťou výročnej správy sú aj informácie o aktivitách školy a jej prezentácii na verejnosti, o projektoch, do ktorých je škola zapojená, ako aj údaje o priestorových a materiálnych podmienkach školy a o finančnom a hmotnom zabezpečení výchovno-vzdelávacej činnosti školy.
Ďalej riaditeľka školy predstavila dlhodobé ciele školy a priblížila výsledky SWOT analýzy. Oboznámila prítomných aj s voľno - časovými aktivitami realizovanými v škole a s výchovno-vzdelávacími výsledkami žiakov v školskom roku 2025/2026.
Výročnú správu Materskej školy predkladala zástupkyňa RŠ pre MŠ Mgr. Zuzana Vantová. Priblížila údaje o počte detí a tried, výchovno-vzdelávaciu činnosť, personálne zabezpečenie, plnenie predprimárneho vzdelávania, významné aktivity a podujatia. Vyzdvihla aj spoluprácu s rodičmi, so zriaďovateľom a s inými subjektmi, materiálno-technické zabezpečenie, hospodárenie a hodnotenie školského roka 2025/2026.
Výročnú správu o činnosti ŠKD predkladala vychovávateľka Ing. Janka Platková odprezentovala ju riaditeľka školy Mgr. Zuzana Karaffová zhrnula počet zaradených žiakov do  ŠKD, činnosť ŠKD a ďalšie aktivity ŠKD.
Výročnú správu o činnosti zariadenia školského stravovania za školský rok 2025/2026 predniesla vedúca školskej jedálne Beáta Ždiľová, ktorá zároveň oboznámila prítomných členov Rady školy s činnosťou a fungovaním školskej jedálne.
V školskom roku 2025/2026 sa v školskej jedálni stravovalo celkovo 88 stravníkov. Úspešne boli realizované aj dotácie na podporu stravovacích návykov detí. Celkový počet vydaných obedov za uvedený školský rok predstavoval 13 175 obedov.
Výška vyzbieraných príspevkov na režijné náklady od rodičov za školský rok 2025/2026 predstavovala sumu 4 482,90 €.
Činnosť školskej jedálne zabezpečujú traja zamestnanci – vedúca školskej jedálne, kuchárka a pomocná sila.
Vedúca školskej jedálne ďalej oboznámila prítomných s tým, na základe akých zásad a kritérií sa zostavujú jedálne lístky, ako aj s programami, do ktorých je škola v oblasti školského stravovania zapojená.
V závere uviedla, že školská jedáleň pri zabezpečovaní svojej činnosti spolupracuje s rodičmi, pedagogickými zamestnancami, vedením školy a zriaďovateľom. Táto spolupráca prispieva k zabezpečeniu kvalitného a vyváženého stravovania detí a k bezproblémovému chodu školského stravovacieho zariadenia.
Členovia Rady školy boli so správou o činnosti zariadenia školského stravovania oboznámení.












Návrh uznesenia zo zasadnutia RŠ pri Základnej škole s materskou školou Richvald zo dňa 31.08.2026


Rada školy schvaľuje :
Návrh programu zasadnutia, Návrh zapisovateľa Ing. Anna Paľuriková, DiS.  a overovateľov zápisnice Mgr. Miroslavu Stachurovú, Bc. Ivanu Chomovú 
Školský vzdelávací program. 
Rada školy berie na vedomie 
Výsledky z volieb člena za kategóriu zamestnancov MŠ Jana Rybárová 
Výročnú správu o MŠ a ZŠ. 

Uznesenie zo zasadnutia Rady školy pri Základnej škole s materskou školou Richvald dňa 31.08.2026 bolo schválené. 

















	
Prílohy : 
1. Oznámenie o zasadnutí Rady školy 
2. Prezenčná listina
3. Návrh programu
4. Zápisnica z volieb členov rady školy a zamestnancov MŠ
5. Školský vzdelávací program  
6. Výročná správa Základnej školy s materskou školou Richvald 85, 085 01  Bardejov za školský rok 2025/2026
7. Výročná správa Materskej školy za školský rok 2025/2026
8. Výročná správa o činnosti ŠKD za školský rok 2025/2026
9. Výročná správa o činnosti zariadenia školského stravovania 2025/2026

V Richvalde 08.09.2026			 	         	 Ing. Anna Paľuriková, DiS. 
         predsedníčka RŠ
                                                                                                            podpísané


Za overovateľov zápisnice 
Mgr. Miroslava Stachurová					podpísané
Bc. Ivana Chomová 						podpísané

